钦定古今图书集成/明伦汇编/官常典/第562卷 > 卢士玫
## 钦定古今图书集成/明伦汇编/官常典/第562卷 > 卢士玫

按《唐书》本传：“卢士玫者，山东人。以文儒进，端厚无竞，
为吏部员外郎，善于职，再迁知京兆尹。刘总入朝，与
士玫故内姻，乃请析瀛、郑两州，用士玫为观察使。诏
可。俄而幽州乱，朱克融袭之，朝廷欲重其任，就加节
度使。士玫空家赀助军，然部卒多家幽州，阴导克融
入，故士玫阖府皆见囚幽州。天子赦克融，得还，以太”
子宾客分司东都、徐、虢州刺史，复为宾客。卒，赠工部
尚书。